open-index/open-wikipedia-markdown huggingface dataset:
רנאן (1998)

**רנאן קרבאליו ארייאס** (בפורטוגזית: **Renan Carvalho Areias**; נולד ב-18 בינואר 1998) הוא כדורגלן ברזילאי, המשחק בעמדת הקשר בקריקיומה.

## קריירה
רנאן התחיל את הקריירה שלו בקבוצת הנוער של קורינתיאנס, ובהמשך חתם ברד בול ברזיל.

ב-13 באוגוסט 2019, רנאן חתם ברוסלארה מהליגה הברזילאית השנייה. ב-31 באוגוסט 2019, ערך את הופעת הבכורה שלו בקבוצה בתיקו 1-1 נגד לומל. ב-17 בנובמבר 2019, רנאן הבקיע את שער הבכורה שלו בקבוצה בהפסד 3–5 לוסטרלו.

ב-3 בפברואר 2020, רנאן הושאל למ.ס. אשדוד מליגת העל עד לסיום העונה.

בקיץ , הצטרף להפועל אכסאל מהליגה הלאומית.

ב-14 בפברואר 2021, רנאן חתם בקונפיאנצ'ה.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:סאו פאולו: כדורגלנים
קטגוריה:כדורגלני קורינתיאנס
קטגוריה:כדורגלני רוסלארה
קטגוריה:כדורגלני מועדון ספורט אשדוד
קטגוריה:כדורגלני הפועל אכסאל
קטגוריה:כדורגלנים זרים בישראל
קטגוריה:ספורטאים ברזילאים בישראל
קטגוריה:ברזילאים שנולדו ב-1998
אימאני

**נדיה מדג'או** (בצרפתית: **Nadia Mladjao**; נולדה ב-5 במאי 1979), המוכרת בשם הבמה **אימאני** (בצרפתית: **Imany**), היא זמרת-יוצרת צרפתית-קומוריאנית.

## ביוגרפיה
אימאני נולדה ב-5 במאי 1979 במארטיגוס  שבצרפת למשפחה מקומורו.

בילדותה, היא למדה בפנימייה והתאמנה ב-INSEP  לקפיצה לגובה.

כשהייתה בת 17, היא החלה לעסוק בדוגמנות, וכעבור שנתיים עברה לניו יורק לאחר שחתמה על חוזה עם קלווין קליין. היא שבה מארצות הברית לצרפת לאחר ששהתה שם כ-7 שנים. לאחר שחזרה לצרפת, היא התחילה את הקריירה שלה כמוזיקאית לאחר ששמעה את הזמרת-יוצרת האמריקנית, טרייסי צ'פמן, מבצעת את השיר Talkin' 'bout a Revolution.

ב-2008, היא הפסיקה את קריירת הדוגמנות שלה.

ב-2010, הוציאה את המיני-אלבום הראשון שלה, *Acoustic Sessions*.

ב-9 במאי 2011, הוציאה את אלבום המוזיקה הראשון שלה, *The Shape of a Broken Heart*.

ב-2014, השתתפה בפסקול של הסרט Sous les jupes des filles .

ב-18 בספטמבר 2015, היא הוציאה את הסינגל "Don't Be So Shy".

ב-26 באוגוסט 2016, הוציאה את אלבום המוזיקה השני שלה, *The Wrong Kind of War*.

ב-3 בספטמבר 2021, הוציאה את אלבום המוזיקה השלישי שלה, *Voodoo Cello*.

## דיסקוגרפיה
### אלבומי אולפן
* 2011: *The Shape of a Broken Heart*
* 2016: *The Wrong Kind of War*
* 2021: *Voodoo Cello*

### מיני-אלבומים
* 2010: *Acoustic Sessions*
* 2016: *There Were Tears*
* 2017: *No Reason No Rhyme*
* 2019: *Time Only Moves*

## קישורים חיצוניים

* 

## הערות שוליים

קטגוריה:אמנים הידועים בשם במה
קטגוריה:זמרות-יוצרות צרפתיות
קטגוריה:דוגמניות צרפתיות
קטגוריה:מלחינים צרפתים במאה ה-20
קטגוריה:מלחינים צרפתים במאה ה-21
קטגוריה:צרפתיות שנולדו ב-1979
יחיא ימיני

[שמאל|ממוזער|250px|מחלקת כסף-פיליגרן בבית ספר בצלאל 1909. הנער במרכז הוא יחיא ימיני. המורה פרסוב נשען על השולחן משמאל, ו[בוריס שץ, מנהל בית הספר, מציץ מהגומחה מימין]]

**יחיא ימיני** (1894, צנעא, תימן – 1986, ירושלים) היה צורף, אמן פיליגרן, סתת אבן וסופר סת"ם, מן המפורסמים שבבוגרי בצלאל, בית מדרש לאמנות ולמלאכות-אמנות ומוריו.

## קורות חיים
ימיני נולד בצנעא ועלה לארץ ישראל עם הוריו ב-1898 בקירוב. בילדותו למד ב"חדר" ולאחר מכן בבית הספר של רשת אליאנס 'כל ישראל חברים' בירושלים. בגיל 14 פרש מהלימודים כדי להצטרף לסדנת מחלקת הכסף-פיליגרן בבצלאל, בית מדרש לאמנות ולמלאכות-אמנות, שבה עבד בהמשך כמורה עד 1917.

## עבודתו
ימיני הצטרף ב-1917 כחבר לקבוצת האמנים 'כתר', בניהולו של זאב דובנוב. בין השנים 1920–1921 היה חבר בקבוצת האמנים 'קו לבן' שיצרה תכשיטים בכסף ובזהב, בניהולו של אליעזר שטריך, ובהמשך הצטרף לקבוצת אמני פיליגרן בניהולו של שמואל פרסוב, שהיה מורהו מיום שהצטרף לבצלאל.

ב-1924 פרש ימיני מכל קבוצות האמנים ופתח בית מלאכה עצמאי בשכונת נוה בצלאל שהוקמה באותה שנה, ברחוב שמואל הירשנברג 6. מקום זה היה גם ביתו עד יום מותו. חמש שנים לאחר פתיחת בית המלאכה הצטרף אליו בנו, יעקב ימיני, שהוכשר על ידו בעבודת פיליגרן וצורפות. הנכד בועז ימיני המשיך אף הוא במלאכת הסב וביחד עם אביו יעקב הפעיל במשך שנים מוזיאון משפחתי קטן לזכר ימיני הסב בבית המשפחה ברחוב הירשנברג (נסגר ב-2010).

בצד עבודתו כצורף היה ימיני גם סתת אבן, ויצר לא מעט מעיטורי האבן במבנה הימק"א בירושלים, במהלך בנייתו בין השנים 1924–1933.

## אופי יצירתו
יצירותיו של ימיני, שהיו ברובן פריטים ותכשיטים בסגנון יודאיקה ובטכניקת הפיליגרן, הושפעו באופן בולט ממורהו זאב רבן, שעיצב עבורו רבים מדגמי תכשיטיו גם לאחר שהפך לעצמאי. ימיני נחשב לתוצר מובהק של תחום הצורפות בארץ ישראל, לאחר שלמד מנערותו במסגרות יזומות במנותק מהמסגרות המסורתיות שבהן בדרך כלל נלמדה מלאכת הצורפות והפיליגרן בתימן. רוב מוריו היו אשכנזים שלמדו את מלאכת הצורפות המזרחית מכלי שני, וכך נחשף ימיני לצורפות מסורתית "מעובדת".

עם זאת, ימיני הקפיד לשמור על זיקה לפרקטיקות ולמוטיבים מסורתיים ובדומה לצורפים מסורתיים בתימן הוא שלט בכמה מלאכות (סופר סת"ם וסתתות) והיה מעורב בקידום לימוד התורה בקהילתו ובתיעוד ושימור תרבותה. בכישרונו הגדול היה ימיני לתלמיד המובהק ביותר של מחלקת הכסף והפיליגרן בבצלאל, והתווה במידה רבה את האופי "הבצלאלי" של אמנות היודאיקה. הוא נערץ כל כך על ידי צורפים תימנים בני זמנו בירושלים שחיקו את סגנונו, עד כי עבודת הצורפות התימנית בעיר מאותם ימים הייתה שיקוף נאמן לקו "הבצלאלי" שזוהה בעקבות כך כ"יודאיקה תימנית".

## תערוכות ופרסים
ימיני הציג מיצירות היודאיקה והתכשיטים שלו בתערוכות במגדל דוד בירושלים וביריד המזרח שהתקיים מדי שנה בתל אביב.
ב-1931 הוא זכה במדליית כסף על עבודות הפיליגרן שלו בתערוכה הקולוניאלית הבינלאומית בפריז.

כיום ניתן לראות רימונים לכתרי תורה וכמה יצירות נוספות של ימיני בתצוגת הקבע של היודאיקה במוזיאון ישראל.

## קישורים חיצוניים

*

## הערות שוליים

קטגוריה:אמנים ישראלים
קטגוריה:אמנים תימנים
קטגוריה:בוגרי בית ספר אליאנס (ירושלים)
קטגוריה:בוגרי בצלאל, בית מדרש לאמנות ולמלאכות-אמנות
קטגוריה:סגל בצלאל, בית מדרש לאמנות ולמלאכות-אמנות
קטגוריה:סופרי סת"ם
קטגוריה:צורפים ישראלים
קטגוריה:ישראלים שנולדו ב-1894
קטגוריה:ישראלים שנפטרו ב-1986
Somethin' Stupid

"**Somethin' Stupid**" או "**Something Stupid**", הוא שיר שנכתב על ידי קרסון פארקס . השיר הוקלט במקור ב-1966 על ידי פארקס ואשתו, גיילי פוט, בתור קרסון וגיילי. השיר ידוע בעיקר בגרסתם של פרנק סינטרה ובתו, ננסי סינטרה. גרסתם הגיעה למקום הראשון במצעד בילבורד הוט 100.

## גרסאות כיסוי
השיר הוקלט בגרסאות כיסוי רבות. המוכרת ביותר היא גרסתם של רובי ויליאמס וניקול קידמן, שיצאה ב-2001 והגיעה למקום הראשון במצעד הסינגלים הבריטי.

ב-2018, הקליטו הרכב הפופ-אינדי הישראלי לולה מארש גרסת כיסוי לשיר עבור עונתה הרביעית של הסדרה "סמוך על סול" של רשת AMC. ב-2020 זכה הביצוע בקטגוריית "השיר הטוב ביותר שנכתב או הוקלט לטלוויזיה" בטקס אגדת המפקחים על המוזיקה. כמו כן שיר זה תורגם לעברית על ידי אהוד מנור ונקרא "כמו שנינו". בנוסף שימש השיר בגרסתו העברית כפתיח בעונות האחרונות של התוכנית "המסע המופלא של אהרוני וגידי" בביצוע גידי ואהרוני.

## מיקומי שיא

## קישורים חיצוניים

## הערות שוליים

קטגוריה:שירי 1966
קטגוריה:סינגלים מ-1967
קטגוריה:סינגלים מ-1995
קטגוריה:סינגלים מ-2001
קטגוריה:סינגלים מ-2018
קטגוריה:פרנק סינטרה
קטגוריה:שירי רובי ויליאמס
קטגוריה:שירי לולה מארש
קטגוריה:דואט אב ובת
קטגוריה:שירים באנגלית
קטגוריה:שירים על מיניות
קטגוריה:בלדות משנות ה-1960
קטגוריה:בלדות ג'אז
קטגוריה:בלדות פופ
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת רפרייז רקורדס
שיבת המוסקטרים, או אוצר הקרדינל מאזארן

**שיבת המוסקטרים, או אוצר הקרדינל מאזארן** (ברוסית: **Возвращение мушкетёров, или Сокровища кардинала Мазарини**) הוא סרט מוזיקלי רוסי משנת 2009, בבימויו של גאורגי יונגוואלד-חלקביץ'. סרט המשך לסרט "סודות המלכה אן, או המוסקטרים אחרי שלושים שנה" משנת 1993.

## עלילה
הסרט מתחיל בסצנת הסיום של הרומן "הוויקונט דה בראז'לון". המוסקטרים ארמיס ופורתוס נהרגים בקרב נגד שומרי המלוכה. לאחר שחש במותם, אתוס מתאבד בהרעלה עצמו באחוזתו שלו. בזמן ששירת כמפקד כוחות המלוכה במלחמה עם הולנד, ד'ארטניאן הופך בסופו של דבר למרשל צרפת כפי שהדבר נובא על ידי אתוס במצור על לה רושל, אך נהרג מפצע כדור תותח ובקושי משיג יהלומי שרביט יקרים. כך, החברים, שהיו עד כה בלתי מנוצחים ובלתי נפרדים, מתים לפתע ביום אחד.

בשלב זה השלטון בצרפת במצב מעורער. בפרלמנט מתעוררים ויכוחים עזים על גנבת אוצר בית המלוכה, שעליהם היה אחראי הקרדינל מאזארן. אף על פי כן, הפרלמנט והאנשים מוצאים את המלכה אן מאוסטריה, חביבתו של מאזארן, אשמה. מכיוון ששומריה כבר לא בחיים, המלכה מרגישה צורך דחוף למצוא שומרים חדשים. עד מהרה הם נמצאים: אלה ילדי המוסקטרים - ז'קלין בתו של ד'ארטניאן, ראול בנו של אתוס, הנרי בנו של ארמיס ואנג'ליקה בתו של פורטוס. קפטן משמרות המלוכה, ליאון, עומד בתחילה כנגד הרביעייה החדשה, עד שמתגלה שהוא למעשה בנו של פורתוס.

לאחר מותו של הקרדינל מאזארן באנגליה, אוצרו עובר לידי חברת הישועים יחד עם טבעת הטמפלרים המעניקה אלמוות והאגדות אודותיה. כאשר הגיבורים הצעירים מנסים להחזיר את האוצר לצרפת ולמלכה, הם נכלאים בשבי, בעוד ראול נהרג בהתקוממות. נשמות אבותיהם מתבוננות בהתרגשות בהרפתקאות ילדיהם לפני שתפילה כנה של ד'ארטניאן מחזירה אותם לחיים, נותנת הזדמנות להציל את צאצאיהם ואת כבוד המלכה. האויב המושבע של ד'ארטניאן, השומר דה ז'וסאק, חוזר לחיים יחד איתם ומחפש גם הוא את האוצר.

כתוצאה מכך, הילדים חוזרים יחד עם הוריהם, הישועים הבוגדניים מובסים וכבוד המלכה נשמר. לאחר שקיבלו את הטבעת הטמפלרית, המוסקטרים מסרבים להשתמש בה ובוחרים להישאר יחד בעולם שמעבר.

## שחקנים ודמויות
* מיכאיל בויארסקי - ד'ארטניאן
* ווניאמין סמחוב - אתוס
* איגור סטאריגין - ארמיס (דובב על ידי איגור יסולוביץ')
* ולנטין סמירניצקי - פורתוס
* אליסה פריינדליך - אן מאוסטריה
* דמיטרי חארטיאן - המלך לואי ה-14
* אלכסנדר שירווינדט - קולבר
* ליאנקה גרו - ז'קלין, בתו של ד'ארטניאן
* יבגניה קריוקובה - לואיז דה לוואלייר
* דנילה דונאייב - ראול, בנו של אתוס
* אירינה פגובה - אנג'ליקה, בתו של פורתוס
* דמיטרי נאגייב - ליאון, בנו של פורתוס
* אנטון מקארסקי - הנרי, בנו של ארמיס
* אנטולי רביקוביץ' - הקרדינל מאזארן
* ולדימיר בלון - דה ז'וסאק

## ביקורת
הסרט זכה בעיקר לביקורות שליליות והחזיק בדירוג 2.7 מתוך 10 בפורטל KinoPoisk. מבקר הקולנוע אלכס אקסלר ציין כי הסרט נראה כמו פרודיה על סרטי מוסקטרים קודמים הוא "כל כך אומלל ואיום שזה אפילו שווה צפייה-כזה פיצוץ מוח נראה לעיתים רחוקות".

## ראו גם
* שובם של המוסקטרים (סרט, 1989)
## קישורים חיצוניים
*  

## הערות שוליים

קטגוריה:סרטים ברוסית
קטגוריה:סרטים מוזיקליים
קטגוריה:סרטים רוסיים
קטגוריה:סרטי 2009
קטגוריה:סרטי שלושת המוסקטרים
מרוץ גולני

ממוזער|המסלול של מרוץ גולני הראשון ב-1979
**מרוץ גולני** הוא מרוץ שמקיימת חטיבת גולני. המרוץ מתקיים מדי שנה ונוטלים בו חלק חיילי החטיבה וכן אזרחים המצטרפים לחיילים במקומות היישוב שונים בהם עובר המרוץ.

המרוץ נערך בקיץ במשך חמישה ימים (המרוץ הראשון נמשך עשרה ימים) לאורך מסלול שאורכו כ-800 ק"מ ממרגלות החרמון ועד אילת. המרוץ מציין את נתיב הקרבות של החטיבה ומנציח את האתוס של גולני.

המרוץ, פרי יוזמתו של תת-אלוף דוד (דוביד) כץ, אשר פיקד על החטיבה בשנים 1978 – 1980, מתקיים מדי שנה או שנתיים ברציפות מאז ייסודו ב-2 באוקטובר 1979.

## מטרות

מטרות המרוץ כפי שהוגדרו מהיום הראשון הן:
* להנחיל לחיילים את ערכי החטיבה ומורשתה באמצעות לימוד אתרי קרבות שלה, מהחרמון ועד אילת.
* לחזק הקשר בין צה"ל והקהילה באמצעות מפגשים ופעילויות משותפות.
* לטפח ערכי אהבת הארץ דרך הכרת תולדותיה, נופיה ואתריה.
* להעביר סיפורי מורשת קרב בבתי הספר מקרבות תש"ח ועד היום.
* לעודד בני נוער לשירות קרבי משמעותי.
* להנציח את הנופלים.

ברבות הימים הפך המרוץ מאירוע חטיבתי חינוכי, למרוץ עממי ולמסורת המגלמת ערכים של החברה הישראלית – אהבת הארץ, רעות, תחרותיות ושיתוף פעולה.

## קישורים חיצוניים
* 
* 
* 
* אתר העיר אילת, מרוץ גולני מהחרמון ועד אילת, 19 במאי 2019
* .

קטגוריה:מרוצים בישראל
קטגוריה:ישראל: אירועי ספורט עממי
קטגוריה:חטיבת גולני
המוסקטרים אחרי עשרים שנה

**המוסקטרים אחרי עשרים שנה** (ברוסית: **Мушкетёры двадцать лет спустя**) הוא סרט מוזיקלי רוסי משנת 1992 בבימויו של גאורגי יונגוואלד-חילקביץ', המבוסס על רומן מאת אלכסנדר דיומא "אחרי עשרים שנה".

## שחקנים ודמויות

## קישורים חיצוניים

קטגוריה:סרטים ברוסית
קטגוריה:סרטים מוזיקליים
קטגוריה:סרטים רוסיים
קטגוריה:סרטי 1992
קטגוריה:ייצוגים תרבותיים של אוליבר קרומוול
סודות המלכה אן, או המוסקטרים אחרי שלושים שנה

**סודות המלכה אן, או המוסטקרים אחרי שלושים שנה** (ברוסית: **Тайна королевы Анны, или мушкетеры тридцать лет спустя**) הוא סרט מוזיקלי רוסי משנת 1993 בבימויו של גאורגי יונגוואלד-חילקביץ' מבוסס על ספרו של אלכסנדר דיומא "הוויקונט דה בראז'לון".

## שחקנים ודמויות

## קישורים חיצוניים

## הערות שוליים

קטגוריה:סרטים ברוסית
קטגוריה:סרטים מוזיקליים
קטגוריה:סרטים רוסיים
קטגוריה:סרטי 1993
יחסי דרום אפריקה – ניו זילנד

**יחסי דרום אפריקה–ניו זילנד** הם היחסים הדיפלומטיים בין ניו זילנד ודרום אפריקה. שתי המדינות הן חברות במדינות חבר העמים ובאו"ם.

ההערכה היא כי החל משנת 2006 התגוררו בניו זילנד כ-41,676 דרום אפריקנים.

## היסטוריה
שמאל|ממוזער| אזכרה למלחמת הבורים השנייה באומרו, ניו זילנד
שתי המדינות קשורות מבחינה היסטורית דרך האימפריה הבריטית. אף על פי שהיה אז מעט מאוד קשר בין שני השטחים; בין 1899–1902, ניו זילנד תרמה מעל 6,000 חיילים להילחם לצד הבריטים במהלך מלחמת הבורים, נגד הבורים דוברי אפריקאנס, מהרפובליקה של טרנסוואל ומדינת אורנג' החופשית. כ-230 בני ניו זילנד קיפחו את חייהם במלחמה שהביאה לניצחון בריטי על דרום אפריקה כולה.

במהלך מלחמת העולם הראשונה ומלחמת העולם השנייה, חיילים מניו זילנד ודרום אפריקה נלחמו זה לצד זה באירופה ובצפון אפריקה. דרום אפריקה השיגה את עצמאותה מבריטניה בשנת 1934, ואילו ניו זילנד השיגה את עצמאותה בשנת 1947.

לאחר מלחמת העולם השנייה, אימצה דרום אפריקה את מדיניות האפרטהייד כנגד רוב האוכלוסייה הדרום אפריקאית השחורה. ניו זילנד שמרה על יחסים דיפלומטיים עם המדינה עד שהתפרצה מחלוקת במהלך סיור איחוד הרוגבי של דרום אפריקה בניו זילנד, שהוביל למחאה המונית על מדיניות ממשלת דרום אפריקה באפרטהייד. בשנת 1984 ניתקה ניו זילנד את היחסים הדיפלומטיים עם דרום אפריקה. זאת בעקבות בחירת ממשלת הלייבור של דייוויד לאני, שהתחייבה לסגור את הקונסוליה הדרום אפריקאית בוולינגטון.

לאחר שחרורו של נלסון מנדלה מהכלא וההתקדמות במשא ומתן לסיום האפרטהייד בדרום אפריקה ; ניו זילנד כוננה מחדש את היחסים הדיפלומטיים עם דרום אפריקה ב-19 בינואר 1994. במאי 1994 נכח ראש ממשלת ניו זילנד, ג'ים בולגר, בהשבעתו של נלסון מנדלה. בשנת 1995 אירחה דרום אפריקה את גביע העולם ברוגבי, והמשחק האחרון היה בין ניו זילנד לדרום אפריקה; מה שהעמיק את הקשר בין האוהדים לפוליטיקאים של שתי המדינות. בנובמבר באותה השנה ביקר הנשיא נלסון מנדלה ביקור רשמי בניו זילנד. בשנת 1996 פתחה ניו זילנד נציבות עליונה בפרטוריה, ודרום אפריקה פתחה אחריה נציבות עליונה בוולינגטון בשנת 2009.

## יחסי סחר
בשנת 2013 הייתה דרום אפריקה שותפת הסחר ה-33 בגודלה של ניו זילנד. באותה שנה, המסחר הדו-כיווני בין שתי המדינות הסתכם ב-411 מיליון דולר. חלק מהמוצרים ששתי המדינות סוחרות זו עם זו כוללים: מכוניות, ציוד רפואי, כלי טיס, מכונות, ציוד הילוכים, מתכות, שטיחים, נייר, קוסמטיקה, חלב, פירות ים, יין, פירות וכימיקלים תעשייתיים.

## הערות שוליים

קטגוריה:ערכים ללא קטגוריות פיזיות - יחסי חוץ
בובספוג מכנסמרובע (עונה 5)

העונה החמישית של סדרת הטלוויזיה והאנימציה בובספוג מכנסמרובע היא אחת מעונות הסדרה ועונת ההמשך של ארבע העונות הקודמות. העונה נוצרה על ידי יוצר הסדרה סטיבן הילנבורג ועלתה לאוויר לראשונה ב-19 בפברואר 2007 עם הפרקים "בוקר טוב", "ההמתנה" ו"שיר אשיר לפטריק" והסתיימה ב-19 ביולי 2009 עם הפרק "גו גו גאז'". העונה שודרה בניקלודיאון ודובבה לעברית באולפני נ.ל.ס. בסך כל כללה העונה 20 פרקים ו-41 משניים, פרקי העונה הם 81–100.

## על העונה
העונה עלתה לאוויר בערוץ ניקלודיאון ב-19 בפברואר 2007 כשנה ותשעה חודשים לאחר העלייה של העונה הרביעית. בטקסי פרסי האמי ה-60, שניים מפרקי העונה: "שני הפרצופים של סקווידוויד" ו"אסירי קיץ" היו מועמדים לפרס אמי בקטגוריית התוכנית הטובה ביותר שאורכה פחות משעה. טום קני, היה מועמד בטקס פרסי אנני ה-35 לתואר הדיבוב הטוב ביותר, עקב הדיבוב שלו לדמות של בובספוג. הסדרה זכתה בתואר סדרת האנימציה הטובה ביותר בפרסי בחירת הילדים של ניקלודיאון ב-2007.

## פרקים

## קישורים חיצוניים

## הערות שוליים

קטגוריה:עונות בובספוג מכנסמרובע
יחסי יוון–פורטוגל

[250px|ממוזער|שר החוץ היווני [ניקוס דנדיאס (משמאל) נפגש עם מקבילו הפורטוגזי אאוגושטו סנטוש סילבה בליסבון, 2021 (בעת מגפת הקורונה בפורטוגל]]
**יחסי יוון–פורטוגל** הם היחסים הדיפלומטיים בין יוון לפורטוגל.

## רקע
ברמה הפוליטית, היחסים בין יוון לפורטוגל הם ברמה טובה מאוד, והם נקבעים במידה רבה על ידי השתתפותן של שתי המדינות באיחוד האירופי ובנאט"ו. לשתי המדינות יש הרבה מן המשותף בתחום התרבותי, וישנן גם תוכניות למלגות וחילופי מדעים. יוון דחפה להצטרפות פורטוגל למשחקי הים התיכון.

## היסטוריה
יוון העתיקה שמרה על קשרים והתנחלויות בפורטוגל. המושבה היוונית העתיקה ביותר במה שהיא כיום פורטוגל נמצאת בטווירה, מהמאה הרביעית לפני הספירה. היו קשרי סחר לאורך כל החוף לסנטה אולאיה ומצפון.

בעוד פורטוגל הייתה בעיקר תחת שלטון ערבי בין 711 עד להקמתה בשנת 1143, יוון נותרה ביזנטית מ-395 עד 1453. לאחר מכן, יוון הפכה לחלק מהאימפריה העות'מאנית עד המהפכה היוונית משנת 1821, ואילו האימפריה הקולוניאלית הפורטוגלית עיצבה את האוריינטציה הלא-אירופית של פורטוגל במשך מאות שנים מאז המאה ה-15.

יוון, שהייתה עצמאית מאז 1827, ופורטוגל, כוננו אז יחסים דיפלומטיים. שגריר יוון במדריד, אנדראס מטקסס, היה השגריר היווני הראשון בליסבון שהוסמך לשתי המדינות משנת 1835, ואילו מרטינו טייציירה הום דה ברדרוד, בתפקיד המיניסטרו פלניפוטנציאריו הפורטוגזי, שהיה השגריר בבוקרשט, הוסמך אף לאתונה בשנת 1919 כשגריר פורטוגל הראשון ביוון.

ב-29 במאי 1924 הכירה ממשלת פורטוגל ברפובליקה ההלנית השנייה.

שתי המדינות חתמו על הסכם סחר ושילוח ראשון ב-15 באוגוסט 1938.

בזמן שפורטוגל נותרה נייטרלית במלחמת העולם השנייה, סבלה יוון מהפלישה האיטלקית ומהכיבוש הגרמני שלאחר מכן עד 1945. מלחמת אזרחים פרצה ביוון, ואחריה דיקטטורה צבאית. פורטוגל הייתה דיקטטורה מאז 1926, עד שמהפכת הציפורנים בשנת 1974 החזירה את המדינה לדמוקרטיה. באותה שנה נפילת הדיקטטורה הצבאית היוונית הביאה לחזרה לדמוקרטיה. שתי המדינות מכוונות כעת מערבה. במהלך הצטרפותם לאיחוד האירופי בשנת 1981 (יוון) ו-1986 (פורטוגל), שתי המדינות מתכנסות יותר ויותר. הם היו בעבר שותפים בנאט"ו, בגלל הכיוון הגאו-פוליטי השונה, כמעט ולא היו ביניהן קשרים ישירים.

לאחר הסכם ראשון בנושא שיתוף פעולה בתרבות ובמדעים בשנת 1980, הגיע בשנת 1986 הסכם תעופה דו צדדי. בשנת 1999 חתמו שתי המדינות על הסכם מיסוי כפול.

פורטוגל הייתה אחת המדינות הראשונות שהכניסו את המטבע המשותף, האירו, בשנת 1999, אחריה יוון בשנת 2001. בשתי המדינות האירו הוצג כמזומן ב-1 בינואר 2002.

כחלק ממדינות ה-GIIPS, שתי המדינות נקלעו למשבר כלכלי קשה בעקבות משבר האירו 2010 ובעקבות כך קיבלו סיוע מקרן חילוץ האירו השנויה במחלוקת. שתיהן היו בין מדינות אירופה עם יחס החוב הממשלתי הגבוה ביותר. בעוד פורטוגל הצליחה לעזוב את חבילת ההצלה בשנת 2014, משבר החוב הריבוני היווני נמשך (נכון לשנת 2017).

לאחרונה ביקר ראש ממשלת פורטוגל אנטוניו קוסטה ביוון בשנת 2016, ופגש שם את מקבילו אלכסיס ציפראס. קוסטה העניק ליוון תמיכה נוספת להתמודד עם זרם הפליטים.

## נציגויות דיפלומטיות
יוון מחזיקה בפורטוגל שגרירות בליסבון ו-3 קונסוליות בפונשל, פונטה דלגדה ופורטו. מאידך, פורטוגל מחזיקה ביוון שגרירות באתונה ו-3 קונסוליות בקורפו, פיראוס וסלוניקי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
המיש קלארק

**המיש קלארק** (באנגלית: **Hamish Clark**; נולד ב-26 ביולי 1965) הוא שחקן סקוטי. קלארק ידוע בעיקר מהופעתו בתפקיד דאנקן מקיי בסדרה הטלוויזיה "בחזרה לאחוזת העמק" של ה-BBC.

## ביוגרפיה

קלארק נולד בשנת 1965 בברוטי פרי, שבדנדי. הוא למד באוניברסיטת אדינבורו, שם הופיע עם להקת התיאטרון של אוניברסיטת אדינבורו. עוד למד בוולש קולג' למוזיקה ולדרמה בקארדיף. לפני שהתחיל להופיע כשחקן, עבד כפקיד בחברת ביטוח באדינבורו. ב-1995 עבר קלארק ללונדון ופתח בקריירת משחק. ב-1999 לוהק לתפקיד דאנקן מקיי לסדרת הטלוויזיה "בחזרה לאחוזת העמק". הוא היה הפנים בפרסומות של חברת התקשורת וודאפון. במאי 2002 פתח את תחנת הרכבת סטרתספיי לברומהיל, ששימש כתחנה של גלנגובל בסדרה "בחזרה לאחוזת העמק".

## פילמוגרפיה

## תפקידים בתיאטרון
* 2017 - "The Albatross 3rd & Main" מאת סיימון דייוויד אדן בתיאטרון פארק (לונדון) בתפקיד ג'ין.
* 2007 - "The Agent" מאת מרטין וגנר בתיאטרון אולד רד ליון, לונדון, בתפקיד אלכסנדר.
* 2006 - "Donkeys' Years" מאת מייקל פראיין בתיאטרון הקומדיה, לונדון, בתפקיד קווין.
* 2005 - "Phallacy" מאת קארל ג'רסי בתיאטרון ניו אנד בהמפסטד, בתפקיד אוטו.

## קישורים חיצוניים

## הערות שוליים

קטגוריה:בוגרי אוניברסיטת אדינבורו
קטגוריה:שחקני קולנוע וטלוויזיה סקוטים
קטגוריה:בריטים שנולדו ב-1965
שועל ערבי

**שועל אדום ערבי** (שם מדעי: *Vulpes vulpes arabica*) הוא תת-מין של השועל המצוי יליד חצי האי ערב, ובמיוחד הרי חג'ר והרי דופאר  בעומאן, וכן, חי גם באיחוד האמירויות הערביות, סוריה, ירדן, הרשות הפלסטינית, ישראל, ערב הסעודית ותימן.

השועל הערבי הוא אחד משני תת-המינים של השועל המצוי שחיים בארץ. תת-המין השני הוא השועל הפלסטיני.

## מאפיינים
השועל הערבי דומה בצבעו לשועל המצוי השכיח. עם זאת, שועל זה מותאם יותר לחיים המדבריים משאר תת-המינים, כאשר אוזניו גדולות בהרבה, וגופו קטן בהרבה מזה של שאר תת-המינים. לשועל הערבי יש גם פרווה בין בהונותיו, כדי למנוע כווייה בכפות הרגליים. צבעו חום בהיר בצבעו ומשקלו כ-2.7 ק"ג.

## התנהגות ואקולוגיה
השועל הערבי הוא בעל חיים מתבודד ברובו, אך עשוי להיות בקבוצות חברתיות רופפות של פרטים בודדים. השועל הערבי הוא נווד ותופס באופן זמני טווח בית מוגדר. התזונה שלו מורכבת ממכרסמים, ציפורים ודגים כמו גם צמחייה מדברית ואפילו גזר. השועל הערבי הוא פעיל ביותר בלילה. גורי השועלים הקטנים פוקחים את עיניהם לאחר עשרה ימים מהלידה. שועלים ערביים חיים בבתי גידול שונים, הכוללים הרים, חופים, מדבריות וערים.

## בישראל

## קישורים חיצוניים

קטגוריה:בעלי חיים שתוארו ב-1902
קטגוריה:טקסונים שתוארו בידי אולדפילד תומאס
ערבי
קטגוריה:ארץ ישראל: כלביים
קטגוריה:מיני בעלי חיים מתפרצים בישראל
אלכס פריס

**אלכסנדר פריס** (באנגלית: **Alexander Ferris**; נולד ב-23 באפריל 1997) הוא שחקן ומדבב קנדי.

## קורות חיים
פריס נולד בוונקובר, קולומביה הבריטית, קנדה ב-23 באפריל 1997. הוא החל לשחק בגיל שבע לאחר שפגש ילד אחר בחופשה משפחתית, ופנה לסוכן של השחקן.

ב-2015 עבר להתגורר בניו יורק והחל ללמוד לתואר ראשון בחוג לדרמה של בית הספר לאמנויות על שם טיש באוניברסיטת ניו יורק ולאחר מכן למד לתואר שני באמנויות יפות בחוג לתסריטאות. 

## פילמוגרפיה

### קולנוע

### טלוויזיה

### תיאטרון

## קישורים חיצוניים

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:מדבבים קנדים
קטגוריה:בוגרי אוניברסיטת ניו יורק
קטגוריה:קנדים שנולדו ב-1997
דיא לבאבידי

**דיאא** **לבאבידי** (בערבית: **ضياء اللبابيدي**; נולד ב-26 ביולי 1992) הוא כדורגלן ערבי-ישראלי, המשחק בעמדת המגן הימני בהפועל עכו.

## קריירת מועדונים
באבידי נולד בעכו, ישראל. גדל במחלקות הילדים של מכבי חיפה, ובהמשך במחלקת הנערים והנוער של הפועל עכו. בקיץ  הושאל לבית"ר נהריה מליגה א' צפון. ב-20 בספטמבר 2013, ערך את הופעת הבכורה שלו בקבוצתו בהפסדה 0–1 להפועל דלית אל-כרמל במסגרת גביע המדינה. ב-10 בינואר 2014, הבקיע את שער הבכורה שלו בקבוצה בתיקו 3–3 מול מכבי כפר קנא.

בקיץ  הושאל להפועל הרצליה, ובעונה לאחר מכן הושאל לעירוני נשר עמה העפיל לליגה הלאומית.

לקראת עונת 2016/2017 חזר להפועל עכו מהליגה הלאומית. היה שותף לחזרה של הקבוצה לליגת העל בסיום העונה, אחרי עונת היעדרות אחת.

ב-5 בספטמבר 2017 חתם בהפועל חדרה. היה שותף לעליה של הקבוצה לליגת העל, לראשונה אחרי 39 שנות היעדרות. ב-25 באוגוסט 2018 ערך את הופעת הבכורה שלו בליגת העל בניצחון 2–1 על הפועל תל אביב. ב-20 בינואר 2020 חתם לשלוש שנים נוספות בהפועל חדרה.

ב-3 ביולי 2025 חזר לקדנציה נוספת בהפועל עכו.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:כדורגלנים ערבים ישראלים
קטגוריה:מגני כדורגל ישראלים
קטגוריה:עכו: כדורגלנים
קטגוריה:כדורגלני הפועל עכו
קטגוריה:כדורגלני הפועל הרצליה
קטגוריה:כדורגלני עירוני נשר
קטגוריה:כדורגלני הפועל חדרה
קטגוריה:ישראלים שנולדו ב-1992
יחסי בלארוס–יוון

**יחסי בלארוס–יוון** הם יחסי החוץ בין יוון לבלארוס.

## רקע
יוון כוננה יחסים דיפלומטיים עם בלארוס בשנת 1993, והייתה אחת המדינות הראשונות שהכירו בעצמאותה. היא שמרה על שגרירות במינסק עד סוף 2003, אז נסגרה השגרירות. מאז, לשגרירות יוון במוסקבה הסמכה מקבילה אף לבלארוס. קיים שיתוף פעולה לתמיכה הדדית של מועמדות במסגרת ארגונים בינלאומיים. כ-4,000 יוונים אתניים חיים בבלארוס, והם מתגוררים בעיקר באזור הרחב יותר של הבירה מינסק.

## יחסי סחר
הייצוא העיקרי של בלארוס ליוון הוא דשני אשלגן פחמתי, חומרי גלם, פרוות ומוטות פלדת פחמן. בלארוס מייבאת מיוון בעיקר טבק גולמי, תרופות וגלילי אלומיניום.

## נציגויות דיפלומטיות
בלארוס מחזיקה ביוון קונסוליה בסלוניקי בלבד, ויוון מחזיקה בבלארוס קונסוליה במינסק בלבד.

## קישורים חיצוניים

* יחסי בלארוס–יוון באתר משרד החוץ היווני

## הערות שוליים

קטגוריה:ערכים ללא קטגוריות פיזיות - יחסי חוץ
גילדת האוניברסיטאות האירופאיות עתירות המחקר

**גילדת האוניברסיטאות האירופאיות עתירות המחקר** (באנגלית: **The Guild of European Research-Intensive Universities**, בקיצור: **The Guild**) היא רשת אוניברסיטאית, שנוסדה בשנת 2016 הכוללת עשרים ושתיים אוניברסיטאות עתירות מחקר באירופה משש עשרה מדינות והיא מוקדשת לשיפור קולם של המוסדות האקדמיים, החוקרים והסטודנטים שלהן. אחת המטרות של הגילדה היא לקדם עמדות משותפות בנושא השכלה גבוהה ומחקר, במיוחד כלפי מוסדות, כדוגמה; הצגת נירות עמדה בשנת 2018 כלפי מימון FP9 במסגרת התוכניות למחקר ופיתוח טכנולוגי  של האיחוד האירופי/הנציבות האירופית.

## אוניברסיטאות חברות
רשימת חברי הגילדה (נכון לשנת 2024):

## ראו גם
* אורורה (רשת אוניברסיטאות)
* אירופאום
* קבוצת קוימברה
* הליגה האירופית לאוניברסיטאות מחקר
* רשת אוטרכט

## קישורים חיצוניים
* 

* אתר האינטרנט הרשמי של הגילדה (באנגלית)
* אתר הגילדה בטוויטר (באנגלית)

## הערות שוליים

*
יחסי בלארוס–שווייץ

**יחסי בלארוס–שווייץ** הם יחסי החוץ בין בלארוס לבין שווייץ.

## רקע
הפרוטוקול על הקמת יחסים דיפלומטיים בין הרפובליקה של בלארוס והקונפדרציה השווייצרית נחתם ב-10 בפברואר 1992. ב-1 ביולי 2007, נפתחה שגרירות שווייץ במינסק, והפתיחה הרשמית שלה התקיימה ב-11 בפברואר 2008. ב-17 במרץ 2010, נפתחה קונסוליית הכבוד של הרפובליקה של בלארוס בציריך. בפברואר 2010, נשיא הרפובליקה של בלארוס, אלכסנדר לוקשנקו, הגיע לביקור עבודה לשווייץ, וב-25 בפברואר 2010 נערכה בקייב פגישה עם שר החוץ של שווייץ.

הוקמה ועדה משותפת בלארוסית-שווייצרית עבור סחר ושיתוף פעולה כלכלי. במסגרת הקשרים האזוריים הבילטרליים קיים שיתוף פעולה פעיל בין המדינות. העיר איטיגן והעיר דוברוש באזור הומל, והערים גלרוס וקוברין הם ערים תאומות.

## יחסי סחר
בשנת 2016, מחזור המסחר בין שתי המדינות ירד ב-33% ל-155.9 מיליון דולר. היבוא אל בלארוס ירד ב-28% ל-150.5 מיליון דולר, אשר הוריד את הגירעון של בלארוס עם שווייץ על סחורות ב-22% ל-145 מיליון דולר. בלארוס מספקת מכונות תעשייתיות, מכונות ומכשירים, תרופות וכימיקלים. היצוא בינתיים הסתכם ב-105 מיליון דולר בשווייץ, אשר יצר עודף בסחר שלהם עם בלארוס. שווייץ מספקת שירותים בתחום התחבורה, כגון כבישים ומסילות ברזל, כמו גם שירותי מחשוב. בשנת 2016 שווייץ השקיעה 38.7 מיליון דולר בבלארוס.

## נציגויות דיפלומטיות
בלארוס מחזיקה בשווייץ שגרירות בברן וקונסוליה כללית בציריך. מאידך, שווייץ מחזיקה בבלארוס שגרירות במינסק בלבד.

## הערות שוליים

קטגוריה:ערכים ללא קטגוריות פיזיות - יחסי חוץ
אדגרדו "דאדו" מורוני

**אדגרדו "דאדו" מורוני** (Edgardo "Dado" Moroni; נולד ב-20 באוקטובר 1962) הוא פסנתרן ג'אז ומלחין איטלקי.

## ביוגרפיה
דאדו נולד בג'נובה, איטליה, התחיל לנגן בפסנתר בגיל ארבע, כשהוא מלמד את עצמו בהדרגה. בשנות העשרה שלו ניגן באופן מקצועי בהרכבים שונים ברחבי איטליה ובגיל 17 הקליט את האלבום הראשון שלו.

במהלך שנות ה-80 עבד דאדו בעיקר באירופה בפסטיבלים ובמועדונים, כולל תקופה ארוכה כחלק מהשלישייה של הבסיסט הקודם של דיוק אלינגטון, הבסיסט ג'ימי ווד בציריך.

הוא זכה להערכה רבה, ובגיל 25 זכה בכבוד לשמש כשופט בתחרות הבינלאומית היוקרתית לפסנתרנים על-שם ת'לוניוס מונק בשנת 1987.

דאדו עבר לארצות הברית בשנת 1991, והפך לחלק מסצנת הג'אז בניו יורק. הוא הופיע באופן קבוע בחלק ממועדוני היוקרה המפורסמים ביותר בעיר, כולל "בלו נוט", "בירדלנד", "וילג' ונגארד", במקביל, הוציא הקלטות של מספר אלבומים.

במהלך הקריירה שלו, בגיל 35, הופיע דאדו עם אגדות ג'אז כמו: פרדי האברד, קלארק טרי, זוט סימס, הארי "סוויטס" אדיסון, ריי בראון, רון קרטר, אוסקר פיטרסון, אחמד ג'מאל, האנק ג'ונס, נילס-הנינג ארסטד פדרסן, ואלווין קווין, ולאחרונה עם נגן הסקסופון האיטלקי רוסאריו ג'וליאני.

אף על פי שבסיסו באיטליה, הוא ממשיך להופיע ברחבי העולם. בשנת 2007 זכה ב"פרס הג'אז האיטלקי", כנגן הג'אז הטוב ביותר.

בשנת 2009 הוכרז דאדו כפסנתרן האיטלקי הטוב ביותר במשאל Top Jazz בחסות מגזין "Musica Jazz"

הוא מלמד פסנתר ג'אז בקונסרבטוריון קומו. עד היום הוא ניגן בלמעלה מ-50 אלבומים עבור חברות תקליטים חשובות כמו סוני, קונקורד ואחרים. נחשב לאחד מבכירי נגני הג'אז האיטלקיים החיים היום.

## פרסים
* נגן הג'אז הטוב ביותר בפרסי המוזיקה האיטלקיים 2007
* פסנתרן הגאז הטוב ביותר על ידי המגזין Musica Jazz שנת 2009

## דיסקוגרפיה

* 1981 - *Bluesology*, con N.H.O. Pedersen - Tullio De Piscopo e Franco Ambrosetti
* 1991 - *What's New?*
* 1995 - *Insights*, con Peter Washington & Jimmy Cobb
* 2002 - *Super Star Triok*, con Massimo Moriconi & Stefano Bagnoli
* 2003 - *Defrà*, con Paola Arnesano
* 2005 - *Out of the Night*
* 2006 - *Live Conversations*, con Enrico Pieranunzi
* 2007 - *The Cube*, con Tom Harrel
* 2007 - *Humanity*, con Tom Harrel
* 2009 - *A Jazz Story Suite*
* 2009 - *Solo Dado*
* 2010 - *Shapes*, con Peter Washington & Enzo Zirilli
* 2010 - *La vita è bella*, con Bob Mintzer, Riccardo Fioravanti & Joe La Barbera
* 2011 - *Stepping on Stars*, con Joe Locke & Rosario Giuliani
* 2011 - *Live in Beverly Hills*
* 2011 - *Il pianoforte in Italia tra il jazz e il '900 eurocolto*, con Alfonso Alberti
* 2012 - *Full House*, con Alex Riel & George Robert
* 2012 - *Quiet Yesterday*, con Tom Harrell & Bob Mintzer
* 2012 - *Two Bass Hits*, con Pierre Boussaguet & Ray Brown
* 2012 - *Two for Duke*, con Max Ionata
* 2013 - *Sound, Sound, Sound*
* 2013 - *Time Will Tell*, con Adrienne West
* 2014 - *Youngbloods*, con George Robert
* 2014 - *Five for John*, con Alvin Queen, Joe Locke, Marco Panascia & Max Ionata
* 2014 - *Barber Shop*, con Franco Cerri, Riccardo Fioravanti & Stefano Bagnoli
* 2014 - *Quando m'innamoro... in duo*, con Franco Ambrosetti
* 2014 - *Two for Stevie*, con Max Ionata


## קישורים חיצוניים

* דאדו מורוני, https://inter-jazz.com/
* דאדו מורוני, resonancerecords

## הערות שוליים

קטגוריה:נגני ג'אז: פסנתרנים
קטגוריה:נגנים איטלקים
קטגוריה:מוזיקאי ג'אז
קטגוריה:איטלקים שנולדו ב-1962
מרטין רון

[ממוזער|upright|רון קיבל את [מדליית הקוטב]]
**מרטין ריכרד רון** (בנורווגית: **Martin Richard Rønne**  15 בספטמבר 1861 - 15 במאי 1932) היה תופר מפרשים וחוקר קטבים נורווגי.

## ביוגרפיה

רון נולד בהאמאר, נורווגיה. הוא השתתף במשלחת הקוטב הדרומי של רואלד אמונדסן לאנטארקטיקה בשנים 1911–1912, והיה בין הנשארים בספינה פראם בזמן שקבוצת החורפים ירדה אל החוף במפרץ הלווייתנים להכין את המסע אל הקוטב הדרומי. משנת 1918 עד 1920 השתתף במשלחת של אמונדסן דרך המעבר הצפון-מזרחי בספינה מוד וב-1925 ו-1926 עזר לאמונדסן לתכנן את משלחת הספינה המעופפת שלו. כמו כן, לקח רון חלק במשלחת הראשונה לאנטארקטיקה של ריצ'רד בירד בשנים 1928–1930.

רון היה אביו של חוקר הקוטב פין רון, שהיגר לארצות הברית בשנת 1923. רון קיבל את מדליית הקוטב הדרומי.

## קישורים חיצוניים


* The Fram Museum: Martin Rønne


## הערות שוליים

קטגוריה:חוקרי אנטארקטיקה
קטגוריה:נורווגים
קטגוריה:ילידי 1861
קטגוריה:נפטרים ב-1932
קרחון באלצ'ן

**קרחון באלצ'ן** (באנגלית: **Balchen Glacier**) הוא קרחון מבוקע בארץ מרי בירד, שבאנטארקטיקה.

הקרחון זורם לכיוון מערב, בין הרי פיליפס והרי פוסדיק, ונשפך אל מפרץ בלוק.

## היסטוריה
### גילוי הקרחון

הקרחון התגלה ב-5 בדצמבר 1929, על ידי משלחת המחקר של ריצ'רד בירד.

### מקור השם

בירד קרא לקרחון על שמו של ברנט באלצ'ן (Bernt Balchen), הטייס הראשי של המשלחת.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=5YRNAQAAMAAJ&pg=PA262&lpg=PA262&dq=%22Balchen+Glacier%22&source=bl&ots=ta9qUppCt2&sig=ACfU3U3Zpz9cSJexg4z8u2FeuV0_6dpRXw&hl=en&sa=X&ved=2ahUKEwjah_SvgMjnAhXjpHEKHXj6CXAQ6AEwEHoECA4QAQ#v=onepage&q=%22Balchen%20Glacier%22&f=false Sailing Directions for Antarctica: Includes Islands South of Latitude 60°]**, P 262

## קישורים חיצוניים
* קרחון באלצ'ן באתר הסקר הגאולוגי של ארצות הברית
* קרחון באלצ'ן באתר הגאזט האנטארקטי המשווה SCAR של ממשלת אוסטרליה
* מפת אזור קרחון באלצ'ן
* מפה גאולוגית של אזור קרחון באלצ'ן

## הערות שוליים

באלצ'ן
קטגוריה:ארצות הברית באנטארקטיקה
באלצ'ן
הרי פיליפס

**הרי פיליפס** (באנגלית: **Phillips Mountains**) המכונים לעיתים גם **הרי אלבאנוס פיליפס** הם רכס הרים ברכסי פורד, בארץ מרי בירד, שבאנטארקטיקה.

רכס ההרים נמצא מצידו הצפוני של קרחון באלצ'ן ושל מפרץ בלוק.

## היסטוריה
### גילוי ההרים

ההרים התגלו ב־5 בדצמבר 1929 על ידי ריצ'רד בירד, במסגרת משלחת בירד לחקר אנטארקטיקה.

### מקור השם

בירד נתן לרכסים את שמם.

בירד קרא להרים על שמו של אלבאנוס פיליפס, האב (Albanus Phillips) תעשיין מקיימברידג' שבמדינת מרילנד שבארצות הברית, שסייע במימון המשלחת.

## לקריאה נוספת

• Donna Whitney, Christian Teyssier, Christine S. Siddoway, **[https://books.google.co.il/books?id=5TtBwaDOf-kC&pg=PA271&lpg=PA271&dq=%22Phillips+Mountains%22&source=bl&ots=l2pDVgMnjy&sig=ACfU3U0zUSNQ_iv1-LAbJROidVsWIOii5g&hl=en&sa=X&ved=2ahUKEwiakdmyg8jnAhWM2qQKHeQPD-YQ6AEwB3oECAkQAQ#v=onepage&q=%22Phillips%20Mountains%22&f=false Gneiss Domes in Orogeny]**, P 271

• Bruce Luyendy, Stan Cisowski, Christine Smith, Steve Richard, David Kimbrough, **[https://agupubs.onlinelibrary.wiley.com/doi/abs/10.1029/95TC02524 Paleomagnetic study of the northern Ford Ranges, western Marie Byrd Land, West Antarctica: Motion between West and East Antarctica]**, https://doi.org/10.1029/95TC02524

• S. M. Richard, C. H. Smith, D. L. Kimbrough, Paul G Fitzgerald, B. P. Luyendyk, M. O. McWilliams, **[https://experts.syr.edu/en/publications/cooling-history-of-the-northern-ford-ranges-marie-byrd-land-west- Cooling history of the northern Ford Ranges, Marie Byrd Land, West Anarctica]**, Tectonics, 13(4), 837-857.

• **[https://books.google.co.il/books?id=YFquXgZRotgC&pg=RA3-PA37&lpg=RA3-PA37&dq=%22Phillips+Mountains%22&source=bl&ots=jo_gZ28Kiw&sig=ACfU3U2GbAnUM0PlGUGSNZJd36vuY5OGaA&hl=en&sa=X&ved=2ahUKEwiakdmyg8jnAhWM2qQKHeQPD-YQ6AEwBnoECAgQAQ#v=onepage&q=%22Phillips%20Mountains%22&f=false Antarctic Journal of the United States, Volume 26]**, P 37 - 38

## קישורים חיצוניים
* הרי פיליפס באתר הסקר הגאולוגי של ארצות הברית
* הרי פיליפס באתר הגאזט האנטארקטי של ממשלת אוסטרליה
* הרי פיליפס באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הרי פיליפס
* מחשבון מרחקים - המרחק מהרי פיליפס לאתרים אחרים באזור
* מזג אוויר עדכני נוכחי עבור הרי פיליפס
** תחזית מזג אוויר עדכנית ארוכת טווח עבור הרי פיליפס
** נתוני מזג אוויר היסטוריים עבור הרי פיליפס

## הערות שוליים

פיליפס
תאוסודון

**תאוסודון** (שם מדעי: *Theosodon*) הוא סוג של יונק פרהיסטורי גדול בן לסדרת הליטופטרנה, אשר חי באמריקה הדרומית במהלך תקופת המיוקן בטווח זמן שלפני 17.5 עד 11.8 מיליון שנה מזמננו. סוג זה הכיל מספר מינים שחלקם נתונים במחלוקת גדולה. רק שבעה עד עשרה מינים מקובלים על החוקרים וב-2014 הפרידו כמה מהמינים לסוגים אחרים כמו *Paraunauchenia* וב-2018 הוסיפו לסוג את המין *Theosodon arozquetai*.

הוא נודע ממאובנים שהתגלו במאה ה-19 משרידים בתצורות סנטה קרוז  שבפטגוניה, ארגנטינה. סוג זה הוגדר בשנת 1887 בידי החוקר פלורנטינו אמגינו . משמעות שמו המדעית מיוונית הוא: "שן האל", כשלא ברור מה הסיבה להענקת שם זה.

המאובנים של התאוסודון התגלו בארגנטינה, בוליביה, צ'ילה, קולומביה ופרו.

## מאפיינים
התאוסודון היה פרסתן דרום אמריקאי שדמה במראהו ללמה או לגואנקו אך היה רחוק מהם מאוד. הוא היה קרובה של המקרוקניה בעלת החדק המוזר ואין למינים אלה אף יונק חי קרוב. האורך המוערך של היונק הגיע ל-2 מטרים ומשקלו הגיע ל-130 ק"ג בממוצע. הוא היה בעל צוואר ארוך ובעל גולגולת חרוטית בעלת לסתות צרות שהכילו שורות רבות של טוחנות אשר התאימו לרעיית עשב. הרגליים היו ארוכות ובקצותיהם היו 3 אצבעות עוטות פרסות בדומה לרגלי הטפירים והקרנפים.

יונק זה היה דומה בצורה שטחית ללמה והיה בעל נחיריים מוגבהים שהזכירו גולגולת ג'ירפים ואולי מבנה זה עזר ליונק לאכול צמחים דו-פסיגיים. הוא חי בגדות היערות ובמישורי המיוקן האמריקאים בעדרים אשר משכו טורפים כמו הפורוסרקוס או הבוריהאינה.

## גלריה

Theosodon patagonicum.JPG
Reports of the Princeton University Expeditions to Patagonia, 1896-1899. J. B. Hatcher in charge (1901) (14749571352).jpg
Theosodon.jpg|איור של נקבת תאוסודון מגוננת על צאצאה מבוריהאינות


## קישורים חיצוניים

קטגוריה:בעלי חיים שתוארו ב-1887
קטגוריה:מקרוקניים
קטגוריה:מגה-פאונה של הנאוגן באמריקה הדרומית
קטגוריה:יונקים שחיו במיוקן באמריקה הדרומית
קטגוריה:טקסונים שתוארו בידי פלורנטינו אמחינו
קטגוריה:מאובני טקסונים שתוארו ב-1887
הר ג'ון (אנטארקטיקה)

**הר ג'ון** (באנגלית: **Mount June**) הוא הר בהרי פיליפס, ברכסי פורד, בארץ מרי בירד, שבאנטארקטיקה.

ההר ממוקם 11 קילומטרים מערבית מהר פייג' ו-13 קילומטרים מערבית מסלעי אדמס.

גובהו של ההר 1,090 מטרים מעל פני הים.

## היסטוריה
### גילוי ההר

ההר התגלה בדצמבר 1929, על ידי משלחת המחקר של ריצ'רד בירד.

### מקור השם

בירד קרא להר על שמו של הרולד אירבינג ג'ון (Harold Irving June), טייס במשלחת המחקר של בירד.

## לקריאה נוספת

• Bruce Luyendy, Stan Cisowski, Christine Smith, Steve Richard, David Kimbrough, *[https://agupubs.onlinelibrary.wiley.com/doi/abs/10.1029/95TC02524 Paleomagnetic study of the northern Ford Ranges, western Marie Byrd Land, West Antarctica: Motion between West and East Antarctica]*, https://doi.org/10.1029/95TC02524

## קישורים חיצוניים
* הר ג'ון באתר הסקר הגאולוגי של ארצות הברית
* הר ג'ון באתר הגאזט האנטארקטי המשווה SCAR של ממשלת אוסטרליה

## הערות שוליים

ג'ון
ג'ון
יחסי יוון–סלובקיה

**יחסי יוון–סלובקיה** הם יחסי החוץ בין יוון לסלובקיה.

## רקע
היחסים הדיפלומטיים בין יוון לסלובקיה החלו כאשר סלובקיה קיבלה עצמאות ב-1 בינואר 1993, ואילו ייצוגה של יוון בסלובקיה נמשך מהקמת השגרירות היוונית בברטיסלבה בספטמבר 1996. הצטרפותה של סלובקיה למוסדות אירו-אטלנטיים (האיחוד האירופי ונאט"ו) בשנת 2004 חיזקה עוד יותר את היחסים היוונים-סלובקיים, שמעבר לממד הבילטרלי שלהם, כוללים שיתופי פעולה כשותפי האיחוד האירופי ובעלי ברית של נאט"ו.

יחסי חינוך בין המדינות מוסדרים על ידי הסכם 1976 בנושא שיתוף פעולה תרבותי וחינוכי בין יוון לצ'כוסלובקיה. הוסכם כי ההסכם יישאר בתוקף לאחר פירוק צ'כוסלובקיה. בסלובקיה נלמדת השפה היוונית המודרנית בבית הספר לפילוסופיה של אוניברסיטת קומניוס בברטיסלבה, עם כ-70 סטודנטים ו-3 מרצים. 1,400 סטודנטים יוונים מתגוררים בסלובקיה.

קיימת קהילה יוונית קטנה בסלובקיה. יש איגוד ידידות לסלובנית-יוונית, שרוב חבריו הם סלובקים. יוון היא יעד התיירות השני הפופולרי ביותר בקרב סלובקים (120,000 מבקרים בשנה). הסכם לשיתוף פעולה בתחום התיירות קיים מאז 1980.

## נציגויות דיפלומטיות
* יוון מחזיקה בסלובקיה שגרירות בברטיסלבה בלבד.
* סלובקיה מחזיקה ביוון שגרירות באתונה ו-2 קונסוליות בחאניה וסלוניקי.

## קישורים חיצוניים

* יחסי יוון-סלובקיה באתר משרד החוץ היווני

## הערות שוליים

קטגוריה:ערכים ללא קטגוריות פיזיות - יחסי חוץ
הר פייג' (אנטארקטיקה)

**הר פייג**' (באנגלית: **Mount Paige)** הוא הר בהרי פיליפס, ברכסי פורד, בארץ מרי בירד, שבאנטארקטיקה.

ההר ממוקם 6 קילומטרים מערבית מהר קארבון ו-13 קילומטרים מזרחית מהר ג'ון.

גובהו של ההר 672 מטרים מעל פני הים.

## היסטוריה
### גילוי ההר

ההר התגלה משלחת המחקר של ריצ'רד בירד בין השנים 1928–1930.

ההר צולם מן האוויר בטיסות שנערכו על ידי משלחת המחקר של בירד ומופה על בסיס תצלומי אוויר אלה.

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של דייוויד פייג' (David Paige), אמן שהיה חבר במשלחת בירד.

## קישורים חיצוניים
* הר פייג' באתר הסקר הגאולוגי של ארצות הברית
* הר פייג' באתר הגאזט האנטארקטי המשווה SCAR של ממשלת אוסטרליה

## הערות שוליים

פייג'
פייג'
מקרוקניים

**מקרוקניים** (שם מדעי: Macraucheniidae) היא משפחה של יונקים נכחדים מהסדרה הקדומה ליטופטרנה, אשר מיניה התקיימו באמריקה הדרומית של עידן הקנוזואיקון החל מהפלאוקן עד לסוף הפליסטוקן, מלפני 59 מיליון שנה עד ללפני 12,000 שנה מזמננו.

בני קבוצה זו היו יונקים גדולים יחסית, והמקרוקניה, לדוגמה, הגיעה למשקל של 1,000 קילוגרם. בצורתם הם דמו לגמליים כמו למות או לגואנקו והם היו בעלי נחיריים רחבים בחלק העליון של ראשם, אשר הזכירו אפים רחבים של איילי קורא או של הסאיגה. הרגליים הארוכות דמו לרגלי קרנפים עם שלוש בהונות בעלות פרסות שהאצבע האמצעית הייתה החזקה שבהן. מינים אלה היו בעלי שיניים חדות אך היו צמחוניים שניזונו מעשב וצמחייה דומה.

ככל הנראה הם חיו בעדרים שעזרו להם להתגונן מטורפים כמו בני סדרת הספרסודונטה, העופות הטורפים פורוסרקוסיים ולאחר ההחלפה האמריקאית הגדולה גם טורפים מהצפון כמו הסמילודון, זאב הבלהות והארקטותריום הענק.

## מיון

## קישורים חיצוניים

קטגוריה:בעלי חיים שתוארו ב-1872
קטגוריה:טקסונים שתוארו בידי תאודור גיל
*
יחסי יוון–מולדובה

**יחסי יוון–מולדובה** הם יחסי החוץ בין יוון למולדובה.

## רקע
יוון כוננה יחסים דיפלומטיים עם מולדובה ב-27 במרץ 1992. לשגרירות יוון בקייב הסמכה מקבילה לקישינב, שם יוון מחזיקה קונסוליית כבוד. מולדובה פתחה את שגרירותה באתונה בשנת 2003.

קשריה של יוון עם מולדובה מבוססים על קשרים תרבותיים בני מאה שנה בין שני העמים, והם מתאפיינים ברוח של שיתוף פעולה, חברות ואמון הדדי. היחסים הדו צדדיים בין יוון למולדובה הם מצוינים, והם התפתחו ללא הרף מאז הפכה מולדובה למדינה עצמאית בעקבות קריסת ברית המועצות. יוון רוצה לקדם יחסים דו-צדדיים אלו, במיוחד במגזר הכלכלי והסחר.

יש עניין רב במולדובה בשפה והתרבות היוונית. הוראה בשפה היוונית מוצעת על ידי שלושה מכונים להשכלה גבוהה במולדובה. כיום, מספר האזרחים ממוצא יווני המתגורר במולדובה נע בין 3,000 ל-4,000 איש, והם באים בעיקר מברית המועצות לשעבר והם ברובם דוברי רוסית.

## נציגויות דיפלומטיות
יוון מחזיקה במולדובה קונסוליה בקישינב בלבד. מאידך, מולדובה מחזיקה ביוון שגרירות באתונה.

## קישורים חיצוניים

* יחסי יוון-מולדובה באתר משרד החוץ היווני

## הערות שוליים

קטגוריה:ערכים ללא קטגוריות פיזיות - יחסי חוץ
הופליטומריקס

**הופליטומריקס** (שם מדעי: *Hoplitomeryx*) הוא סוג נכחד של מעלה גירה קדום מקבוצת הפקוריים, שהיה קרוב לאיילים ולאיילי המושק ובעל דמיון מסוים לאנטילוקפרה, אך הוא השתייך למשפחה נפרדת מהם. הוא התקיים באי הקדום גרגנו , המצוי כיום בשטחי פוג'ה שבאיטליה. המאובנים שלו הוגדרו ב-1984 בידי ג'וזף ליינדרס (Joseph Leinders) ונכללו בו 6 מינים.

ההופליטומריקס דמה מעט לאייל אך הכיל בפיו ניבים בולטות כמו של אייל מושק או של אלקרן הגדות והיה בעל 5 קרניים זקורות דומות לקרני אייל כרמל אך נראה שהיו בעלי בסיס קשיח כמו של צבי או אנטילוקפרה. כמו מרבית המינים הקרובים לו הוא היה מעלה גירה בעל 3 מדורים בקיבתו. הרגליים היו דקות אך בעלות מפרקים חזקים. כמה מהמינים עברו גמדיות איים כמו *H. matthei* שהגיע למשקל 45 ק"ג המין *H. devosi* שהיה קטן יותר והגיע למשקל של 20 ק"ג בלבד. עם זאת שאר המינים היו גדולים יותר והגיעו לגובה 105 ס"מ ולמשקל 110 ק"ג, מה שהופך את הסוג לבעל החיים הגדול ביותר באי הקדום, בו היו מספר מינים קטנים שחלקם עברו ענקיות איים למשל הקיפוד הקדום דינוגלריקס, הברווז גרגנורניס וכמה עופות דורסים שהתגדלו.

כמה חוקרים רואים דמיון בינו לבין האייל האמיתי קנדיאצרווס  מהאי היווני קרפאתוס, אך הקשר המורפולוגי ביניהם מסתורי כשיש מספר הבדלים ביניהם בגודל הגפיים ומבנה הלסתות.

## קישורים חיצוניים

קטגוריה:פקוריים
קטגוריה:מכפילי פרסה שחיו בנאוגן
קטגוריה:מגה-פאונה של הנאוגן באירואסיה
קטגוריה:יונקים שחיו בנאוגן באירופה
קטגוריה:מאובני טקסונים שתוארו ב-1984
דני זמיר (חוקר)

[ממוזער|דני זמיר מרצה בכנס על [סולניים באוניברסיטת נשאטל בשווייץ ב-2012]]
**דני זמיר** (נולד ב-1950) הוא פרופסור אמריטוס לגנטיקה באוניברסיטה העברית, חוקר במכון סמית למדעי הצמח והגנטיקה, בפקולטה למדעי החקלאות ברחובות. חתן פרס א.מ.ת לחקלאות לשנת 2015. חתן פרס ישראל בתחום חקר החקלאות לשנת ה'תש"ף.

## ביוגרפיה

זמיר נולד בירושלים ב-1950 וגדל בתל אביב. בנם של צבי זמיר, לימים אלוף בצה"ל וראש המוסד למודיעין ולתפקידים מיוחדים ורנה לבית סדובסקי. נקרא על שם דני מס, מפקד מחלקת הל"ה שהיה פקודו של אביו.

לאחר שרות בצה"ל, למד לתואר ראשון בפקולטה לחקלאות בין השנים 1974–1977. הוא המשיך ללימודי מוסמך באוניברסיטת קליפורניה בדייוויס, וקיבל תואר שני בנושא השבחה גנטית בצמחים. את מחקר הדוקטורט עשה באותו הנושא בהנחיית ריצ'רד ג'ונס. לאחר סיום הדוקטורט בשנת 1982 הצטרף כמרצה לגנטיקה בפקולטה לחקלאות ברחובות. הוא עלה לדרגת פרופסור מן המניין בשנת 1996.

תחומי מחקרו של זמיר עוסקים בהשבחת צמחים ובפיתוח כלים עבור טיפוח הגנטי תוך שימוש בעיקר בעגבנייה כצמח מודל, הן למחקרים בסיסיים והן לטיפוח זנים משופרים.

בשנת הלימודים תשע"ט (2018–2019) פרש לגמלאות.

## חיים אישיים
זמיר נשוי ואב ל-5 ילדים, מתגורר בגדרה.

## קישורים חיצוניים

* האתר של דני זמיר בפקולטה לחקלאות
* 
* פרופ' דני זמיר,זוכה פרס א.מ.ת לשנת 2015 בחקלאות, באתר יוטיוב

## הערות שוליים

קטגוריה:חקלאות: חוקרים
קטגוריה:סגל האוניברסיטה העברית בירושלים: חקלאות, מזון וסביבה
קטגוריה:בוגרי האוניברסיטה העברית בירושלים: חקלאות
קטגוריה:בוגרי אוניברסיטת קליפורניה בדייוויס
קטגוריה:זוכי פרס ישראל לחקלאות
קטגוריה:זוכי פרס ישראל לשנת 2020
קטגוריה:זוכי פרס א.מ.ת.
קטגוריה:צהלה: אישים
קטגוריה:גדרה: אישים
קטגוריה:ישראלים שנולדו ב-1950
פארק סו-דאם

**פארק סו-דאם** (בקוריאנית: **박소담**; נולדה ב-8 בספטמבר 1991) היא שחקנית דרום-קוריאנית, המוכרת בעיקר בשל תפקידה בסרט זוכה פרס האוסקר לשנת 2019 "פרזיטים".

## קריירה
כשהייתה בבית הספר, צפתה במחזמר גריז, והחליטה להיות שחקנית.

היא השתתפה במספר סרטי קולנוע קוריאנים, כשתפקידה המשמעותי הראשון היה בסרט "Steel Cold Winter" ששודר לראשונה בפסטיבל הסרטים הבינלאומי של בוסאן בשנת 2013.

הפריצה שלה הייתה בשנת 2015, כששיחקה בסרט "The Silenced", וזכתה עקב משחקה בפרס "שחקנית המשנה הטובה ביותר" בטקס פרסי מבקרי הקולנוע של בוסאן. באותה שנה שיחקה בדרמה ההיסטורית "The Throne"; אודות שושלת ג'וסון לצד השחקנים יו א אין ומון גון-יונג. הסרט זכה לשבחים ופרסים רבים, ואף נבחר לייצג את קוריאה-הדרומית בטקס האוסקר אך לא נכנס לרשימה הסופית.

היא שיחקה גם בסרטים הקוריאנים המצליחים "Veteran" ו-"The Priests", כשעל משחקה בהם זכתה במספר פרסים מקומיים.

בשנת 2016 החלה לשחק גם בסדרות טלוויזיה, ושיחקה בסדרות "A Beautiful Mind" ו-"Cinderella with Four Knights".

בשנת 2019 שיחקה בסרט הקומדיה השחורה "פרזיטים" של הבמאי בונג ג'ון-הו בתפקיד קי-יונג. הסרט זכה בארבעה פרסי אוסקר בטקס פרסי אוסקר ה-92. על משחקה בסרט זכתה גם בפרס "פרס גילדת שחקני המסך", בקטגוריית "אנסמבל השחקנים הטוב ביותר בסרט קולנוע".

ב-2020 לוהקה לסדרת דרמת הנעורים "A Record of Youth".

בשנת 2023 שיחקה בסרט האקשן והריגול "פנטום" לצד השחקן פארק היי סו.

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה דרום קוריאניות
קטגוריה:שחקניות תיאטרון דרום קוריאניות
קטגוריה:ילידות 1991
קטגוריה:דרום קוריאנים שנולדו ב-1991
בנק טינקוף

שמאל|ממוזער|245x245 פיקסלים| בתוך משרדי טינקוף בנק במוסקבה
**בנק T**, לשעבר **בנק טינקוף** ו**טינקוף מערכות אשראי** הוא בנק מסחרי רוסי, שהוקם במוסקבה על ידי אולג טינקוב בשנת 2006. זו מערכת אקולוגית מקוונת המבוססת על שירותים פיננסיים וסגנון חיים המשרתת 11 מיליון לקוחות, על פי אתר הבנק, אשר בשנת 2019 דורג במקום 14 מבחינת מספר הנכסים ברוסיה. זהו הבנק השלישי בגודלו ברוסיה מבחינת נפח לקוחות.

זהו בנק אינטרנטי ללא סניפים, כזה שכל שירותיו מתבצעים באינטרנט. לבנק דירוג אשראי של B+ בדירוג Fitch ו-B2 בדירוג Moody's, והוא הספק השני בגודלו של כרטיסי אשראי ברוסיה.

TCS Group Holding כוללת את בנק המקוון "בנק טינקוף" (Тинькофф банк), המפעילה הסלולרית "טינקוף מובייל" (Тинькофф мобайл), חברת הביטוח "טינקוף ביטוח" (Тинькофф страхование), חברת הניהול "טינקוף קפיטל" (Тинькофф капитал) ורשת מרכזי הפיתוח "טינקוף חינוך" (Тинькофф образование).

## היסטוריה
היזם אולג טינקוב הקים את טינקוף מערכות אשראי בשנת 2006, לאחר שעבד עם יועצים מקבוצת Boston Consulting Group כדי לבדוק אם בנק ללא סניפים יכול לעבוד ברוסיה. טינקוב השקיע בבנק כ-70 מיליון דולר וביסס את הבנק על הבנק האמריקאי Capital One; טינקוב השתלט על בנק התאגיד חימשבנק במוסקבה. בשנת 2013, טינקוף נרשמה בבורסה בלונדון, וגייסה 1.1 מיליארד דולר, ובאותה שנה, הבנק זכה בפרס בנק השנה על ידי מגזין הבנקאי של Financial Times.

בשנת 2013 ניסה רוסי בשם דמיטרי אגרקוב לתבוע את הבנק תמורת 24 מיליון רובל (724,000 דולר); אגרקוב ערך את הסכם כרטיסי האשראי עם הבנק בשנת 2008 ועריכותיו התקבלו על ידי הבנק. הפעולה המשפטית נשללה מאוחר יותר על ידי שני הצדדים לאחר שהושג הסדר.

בשנת 2015 שמו של הבנק שונה רשמית לבנק טינקוף והוא אף נבחר לבנק הקמעונאי הטוב ביותר ברוסיה על ידי המגזין *Global Finance.*

במרץ 2020 אולג טינקוב עזב את תפקידו בדירקטוריון הבנק. ביוני 2020 חתמה טינקוף על עסקת שכירות גדולה, כשהמטה שלה ימוקם במרכז העסקים AFI Square של חברת AFI Development ברחוב גרוזינסקי ואל במוסקבה. מבחינת חכירה של שטחים מסחריים, עסקה זו הפכה לגדולה ביותר בתולדות שוק הנדל"ן המשרדי הרוסי. המשרד יאכלס מעל 6,000 איש ואת חטיבות המפתח בקבוצת טינקוף.

בספטמבר 2020 נודע על כוונת יאנדקס לרכוש את מרבית מניות טינקוף.

במאי 2022, אמר אולג טינקוב שהוא נאלץ למכור את מניותיו בהפסד ענק לאחר שמתי ביקורת על מלחמת אוקראינה - רוסיה. לדבריו, ממשלת רוסיה איימה בהלאמה של הבנק. הבנק הכחיש.

## חסויות
### רכיבה מקצועית על אופניים
בשנים 2006–2008, טינקוף היה מנותני החסות של צוות הרכיבה על אופניים, UCI Professional Continental. ביוני 2012, טינקוף הפך להיות מנותני החסות של בנק סקסו. בעונת 2016, טינקוף הפך לנותן החסות היחיד של קבוצת הרכיבה.

### כדורגל
בפברואר 2020 הבנק חתם על הסכם הענקת חסות עם ליגת העל הרוסית בכדורגל והוא נותן החסות החל מעונת 2020/21.

## קישורים חיצוניים

*  

## הערות שוליים

קטגוריה:חברות הנסחרות בבורסה לניירות ערך בלונדון
קטגוריה:מוסקבה: חברות
קטגוריה:רוסיה: בנקים
גיא משפתי

**גיא משפתי** (נולד ב-21 ביוני 1990) הוא כדורגלן ישראלי המשחק בעמדת הבלם במכבי יבנה.

## קריירה
משפתי החל את הקריירה שלו במחלקת הנוער של הפועל ראשון לציון. ב-22 באוגוסט 2008 ערך את הופעת הבכורה שלו בקבוצה הבוגרת, בתיקו 1-1 מול בית"ר שמשון תל אביב במסגרת גביע הטוטו. ב-3 באפריל 2009 הבקיע את שער הבכורה שלו בקבוצה, בניצחון 1–3 נגד בית"ר שמשון תל אביב. עד לסיום העונה רשם עשר הופעות בליגה. בסיום עונת 2010/2011 היה שותף לחזרה של הקבוצה לליגת העל לאחר שמונה שנות היעדרות.

בספטמבר  חתם בהפועל פתח תקווה. במדי פתח תקווה שיחק שנתיים והיה שותף לעלייה של לליגת העל בסיום עונת 2013/2014.

בקיץ  חתם בהכח עמידר רמת גן ובינואר  עזב להפועל ירושלים.

ב-2 ביולי 2015 חתם בהפועל רמת השרון.

עונה לאחר מכן שיחק בהפועל באקה אל-גרבייה ומכבי יבנה מליגה א'.

ב-5 ביולי 2017 חזר לליגה הלאומית וחתם בהפועל מרמורק. בסיום העונה נשרה מרמורק לליגה א'.

ב-19 ביולי 2018 חתם בהפועל חיפה. ב-25 בינואר 2020 הבקיע את שער הבכורה שלו בליגת העל, בתיקו 2–2 מול הפועל רעננה.

ב-6 ביוני 2022 חתם במכבי קביליו יפו.

ב-29 בינואר 2024 חתם בהפועל ניר רמת השרון.ב-14 באוגוסט 2024 חתם במכבי יבנה.

אחיו הוא הכדורגלן רועי משפתי.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:ראשון לציון: כדורגלנים
קטגוריה:כדורגלני הפועל ראשון לציון
קטגוריה:כדורגלני הפועל פתח תקווה
קטגוריה:כדורגלני הכח עמידר רמת גן
קטגוריה:כדורגלני הפועל ירושלים
קטגוריה:כדורגלני הפועל רמת השרון
קטגוריה:כדורגלני מכבי יבנה
קטגוריה:כדורגלני הפועל מרמורק
קטגוריה:כדורגלני הפועל חיפה
קטגוריה:כדורגלני מכבי יפו
קטגוריה:בוגרי תיכון מקיף ח' (ראשון לציון)
קטגוריה:ישראלים שנולדו ב-1990